cyanic-selkie/wikianc huggingface dataset:
Bibelen
Det nye testamentet
Det nye testamentet er den andre delen av Bibelen og består av 27 greske skrifter forfattet av de eldste kristne. Skriftene omhandler Jesus Kristus og den tidligste kristne lære og forkynnelse, og utgjør den spesifikt kristne del av den bibelske kanon (normativ skriftsamling).
Evangeliene
De fire evangeliene forteller historien om Jesus Kristus. Evangeliet etter Markus er skrevet omkring år 60-90, Evangeliene etter Matteus og Lukas år 80-135 og Evangeliet etter Johannes omkring år 95-120. Det finnes også om lag 30 andre mer eller mindre fullstendige skrifter som forteller om Jesus, fra omkring år 80 til 250, men de er ikke tatt med i Bibelen.
De som tradisjonelt har vært holdt som evangelienes forfattere, er nevnt bak evangeliene (som "Evangeliet etter Markus"). Om dette er de virkelige forfatterne, er i omdiskutert:
Det synoptiske problem omhandler de store likhetene man finner mellom de tre første evangeliene, hvor Markus kun har 35 vers som ikke finnes i Matteus og/eller Lukas. I tillegg har Lukas og Matteus mye felles stoff. Den vanlig forklaringen er at Markusevangeliet er skrevet først. Matteus og Lukas har så bygget på Markusevangeliet og på Q-kilden, som nå er tapt.
Apostlenes gjerninger
Apostlenes gjerninger forteller den videre historien om disiplene etter at Jesus forlot Jorden. Boka er en fortsettelse til Evangeliet etter Lukas, og har samme forfatter, tradisjonelt legen Lukas. Lukas skrev evangeliet og Apostlenes Gjerninger til sin unge elev Teofilus.
Paulus' brev
Disse brevene har tradisjonelt samme forfatter, Paulus, men moderne bibelforskning har reist tvil omkring noen av brevene. Sju av brevene er det allmenn enighet om at er forfattet av Paulus selv, Romerbrevet, første og andre Korinterbrev, Galaterbrevet, Filipperbrevet, første Tessalonikerbrev og Filemonbrevet. De andre seks brevene har et mer omdiskutert opphav, særlig gjelder dette første og andre Timoteusbrev og Titusbrevet. Når det gjelder opphavet til disse brevene går en teori ut på at disse er skrevet av Paulus disipler, altså personer som stod Paulus nær og som etter hans død ønsket å føre hans teologi og lære videre. Brevene har nemlig et klart preg av Paulinsk teologi.
Apokryfene
Sondringen mellom apokryfe (skjulte eller av tvilsom opprinnelse) og kanoniske skrifter stammer fra oversettelsen av Tanakh i Septuaginta. Kanon var ikke endelig avgjort ved denne oversettelsen, og oversetterne tok med flere avsnitt og skrifter som ifølge jødiske skriftlærde ikke hørte med. Generelt hadde man i diasporaen en mer flytende kanon. Omkring 90 e.Kr. avviste jødiske rabbinere på et møte i Jamnia de daværende apokryfene. Da GT skulle oversettes til latin fulgte apokryfene med fordi det ble bestemt på to kirkemøter at man skulle følge Septuagintas oversettelse, altså den greske og ikke originaltekstene på hebraisk. Derfor inkluderte middelalderkirken de gammeltestamentlige apokryfene i kanon. De bestod av Tobit, Judit, Den greske Ester-boken (telles ikke som egen bok, men som tillegg til Ester), Første- og Andre Makkabeerbok, Visdommens bok, Sirak, Baruk og Tillegg til Daniels bok (telles ikke som egen bok, men som tillegg til Daniel). Den romersk-katolske og den gresk-ortodokse kirke anser disse bøkene for kanoniske, til forskjell fra reformerte og lutherske kirker.
Bortsett fra disse finnes det en del antikke-jødiske skrifter som kalles De gammeltestamentlige pseudepigrafer som er skrevet mellom gammeltestamentlig og nytestamentlig tid. Av navnet fremgår det at skriftene er skrevet under pseudonym og utgir seg for å være eldre enn de er.
Kanonisering
Ordet «kanon» betyr egentlig strå/rør eller målestokk. I den tidlige kirke betegnet ordet samlingen av De hellige skrifter til bruk i menigheten. Betegnelsen ble raskt ensbetydende med en lukket gruppe bøker med autoritet i betydningen regel eller retningslinje. Disse bøkene representerte Guds autoritative ord til menigheten på jorden. Bøker som ikke fantes på denne listen, omtaltes som «apokryfe», dvs. skjulte.
Kanoniseringen av den hebraiske bibelen
I Det nye testamentet refereres det til den trefoldige delingen av den hebraiske bibelen: Loven, profetene og skriftene. I Luk 24,44 henviser Jesus til det «som står skrevet om meg i Moseloven, hos profetene og i Salmene», noe som er en tidlig henvisning til den tredelte hebraiske teksten som formodentlig ble kanonisert i disse tre stadiene. Loven, før eksilet i Babylon i 586 f.Kr., profetene, omkring den syriske forfølgelsen av jødene, og skriftene etter Kristi fødsel. Der er ikke konsensus i saken blant teologer, og det er vanskelig å avgjøre dette endelig.
I den siste halvdelen av det første århundret ble tidlige kristne skrifter akseptert som autoritative av enkelte grupper. Dette medvirket formodentlig til at jødene «lukket» sin kanon, som ellers av natur hadde stått åpen på grunn av de profetiske skrifters natur. De tok med en mindre gruppe skrifter enn det som tidligere var blitt oversatt til gresk i Septuaginta. Denne kanon refereres det til av Filon, Josefus, Det nye testamentet og Talmud.
De nytestamentlige forfatterne henviste til Det gamle testamentet som inspirert av Gud, tidligst i 2 Tim 3,16: «Hver bok i Skriften er innblåst av Gud og nyttig til opplæring, tilrettevisning, veiledning og oppdragelse i rettferd.»
Kanoniseringen av den kristne bibelen
Den gammeltestamentlige kanon ble brukt i de kristne menigheter i den greske oversettelsen, Septuaginta. Etter hvert tilføyde menighetene flere og flere skrifter som siden ble samlet til det nåværende NT. Ettersom øyenvitnene til det som hadde skjedd døde, fikk man bruk for å skrive ned det man visste om Jesu liv og lære. Dessuten veiledet og underviste apostlene de nye menighetene i læren. Det resulterte i at en grunnstamme av historiske beretninger og oppbyggelige brev ble samlet før år 200 e.Kr. Drøftelser omkring noen skrifter fortsatte inn i det 3. og 4. århundre på flere kirkemøter, men de fire evangeliene, Apostlenes gjerninger, en samling av Paulus' brev og andre brev og til sist det apokalyptiske skriftet Johannes' åpenbaring var det ikke uenighet om. Rekkefølgen varierer litt mellom forskjellige bibelutgaver, og det er fremdeles mindre variasjoner i kanon mellom forskjellige kirkesamfunn.
Da man trengte en felles norm for hvilke autoritative skrifter man hadde, kom man frem til tre kriterier et skrift måtte oppfylle. For det første skulle det være skrevet av, eller på vegne av, et førstehåndsvitne (antikvitets-prinsippet), for det andre skulle det være anerkjent i hele kirken (katolisitets-prinsippet), og for det tredje måtte skriftet ikke inneholde ny eller motstridende lære i forhold til De hellige skrifter (ortodoksi-prinsippet).
Under reformasjonen foreslo flere reformatorer nye lister av kanoniske bøker. Ikke uten debatt forble kanon nesten den samme. De gammeltestamentelige apokryfer gikk ut av de protestantiske kirkenes kanon, i motsetning til den katolske kirke. Det protestantiske GT har derfor 39 skrifter, og NT har 27 skrifter. Katolikker og protestanter har de samme bøkene i NT.
Bibeloversettelser
Fra antikken har vi bevart noen primære oversettelser som har dannet grunnlaget for en lang rekke av senere oversettelser. På et tidspunkt i det 2. eller 3. århundre f.Kr. ble torahen oversatt til gresk. Denne oversettelsen kalles Septuaginta (LXX) og var vidt utbredt blant gresktalende jøder, og senere blant kristne. Oversettelsen ble tradisjonelt tilskrevet 70 uavhengige oversettere, derav navnet som betyr søtti. Ifølge legenden opplevde oversetterne at da de møttes for å sammenligne tekstene, var de alle helt identiske. Oversettelsen avviker en del fra den standardiserte hebraiske bibelen. Foruten denne fins det en syrisk oversettelse kalt Peshitta, hvis opphav er ukjent.
Den siste gamle oversettelsen er den latinske Vulgata (4. århundre), som stammer fra en kristen kontekst. Den ble oversatt av Hieronymus og har hatt stor innflytelse på den katolske kirke. Allerede i oldtiden ble Bibelen oversatt til koptisk, gotisk, etiopisk, armensk, georgisk, arabisk og slavisk.
Ngadi Chuli
Ngadi Chuli (også kjent som Peak 29, Dakura, Dakum, eller Dunapurna) er verdens 20. høyeste fjell, 7871 moh. Det ligger i fjellkjeden Mansiri Himal i Nepal, mellom Manaslu i nord, og Himalchuli i sør.
Bibelen
Bibeloversettelser
Fra reformasjonen skjedde det nye ting i oversettelsen av Bibelen, idet man i Vesten ikke lenger brukte Vulgata som grunnlag, men forsøkte å finne tilbake til de hebraiske og greske grunntekstene. Det var en fornyet tro på Bibelens autoritet, og boktrykkerkunsten gjorde distribusjonen av bibler lettere. Luthers oversettelse av Bibelen til tysk (1522) fikk stor innflytelse på oversettelser til mange andre språk. I England ble William Tyndale opphavsmann til en engelsk oversettelse av NT (1526), men ble brent på bålet for kjetteri før han rakk å gjøre ferdig en GT-oversettelse. På grunn av en konflikt mellom to andre bibeloversettelser (Bishops' Bible (1539) og Geneva Bible (1560)), nedsatte man en konvensjon som skulle oversette Bibelen fra grunnspråkene. Det resulterte i King James-bibelen (1611). Det har siden kommet et utall av bibeloversettelser. De langt fleste av disse blir oversatt ut fra to tekstkritiske utgaver av grunntekstene, henholdsvis Biblia Hebraica Stuttgartensia (GT) og Novum Testamentum Graece (NT).
Den første bibeloversettelsen på et norsk språk var «Stjórn», en oversettelse av deler av GT til gammelnorsk, gjort en gang på 1200-tallet. Etter reformasjonen kom det flere oversettelser på dansk. Oversettelsen som fikk navn etter kong Christian III og kom ut i 1550, ble den dominerende oversettelsen i Danmark-Norge i lang tid. Oversettelsen går også under navnet «Reformasjonsbibelen». En annen oversettelse som fikk stor innflytelse i kongeriket, var oversettelsen teologiprofessor Hans Poulsen Resen gav ut i 1607. Den ble senere revidert av Hans Svane, og revisjonen, som fikk navnet «Den Resen-Svaningske Bibel» og kom ut i 1647, ble den offisielle kirkebibelen i Danmark-Norge. Senere reviderte utgaver av denne ble utgitt frem til 1853.
Ngadi Chuli
Til tross for at det er et av verdens 20 høyeste fjell, har Ngadi Chuli vært lite besøkt av klatrere, og fjellet er besteget bare en eller to ganger. Den mulige førstebestigningen ble gjort i 1970 av en japansk ekspedisjon. Denne bestigningen er imidlertid ikke mulig å verifisere, da begge de to klatrerne som deltok i toppforsøket omkom under et fall på vei ned fra fjellet.
I 1979 besteg to polske klatrere toppen, i det som er den hittil siste ekspedisjonen på fjellet.
Bibelen
Bibeloversettelser
Den første oversettelsen fra grunntekstene til norsk ble gjort til landsmål og var Ivar Aasens oversettelse av historien om den bortkomne sønnen. Denne kom ut i 1859. Miljøet rundt Det Norske Samlaget fortsatte arbeidet med bibeloversettelse, og gav ut NT på landsmål i 1889. På bokmål kom NT først i 1904. Den første hele oversettelsen av Bibelen på nynorsk ble utgitt av Studentmållaget i Oslo i 1921. Bibelselskapets oversettelse av hele Bibelen til bokmål i 1930 og nynorsk i 1938 ble svært viktige for norsk kirke- og fromhetsliv. Den var stort sett enerådende, helt frem til Bibelselskapet gav ut nye oversettelser til både bokmål og nynorsk i 1978. Senere har Bibelselskapet gitt ut en ny oversettelse av NT i 2005 og i 2011 en helt ny utgave av hele Bibelen.
Også andre norske oversettelser har blitt utgitt. I det konservative kristen-Norge vakte Bibelselskapets 1978-oversettelse reaksjoner. En laget da en alternativ utgave. I bresjen for dette sto teologene Carl Fredrik Wisløff og Arthur Berg og Thoralf Gilbrant fra Pinsebevegelsen. I 1988 kom så utgaven fra Norsk Bibel på bokmål (en oversettelse til nynorsk på grunnlag av bokmålsversjonen kom i 1994). Norsk Bibel 1988 er i stor grad en revisjon og modernisering av den gamle 1930-oversettelsen fra Bibelselskapet.
Jehovas vitner har sin egen fullstendige oversettelse til norsk fra 1996. Det nye testamentet ble utgitt i 1992. Denne oversettelsen bygger på deres oversettelse til engelsk fra 1960. Oversettelsen legger seg ofte svært tett på formuleringsmåten på grunnspråkene, og har mindre grad tekster basert på hva utgiverne har ment var intensjonen med teksten. Samtidig kommer deres standpunkter til syne på en rekke steder i oversettelsen, som at Gud gjengis konsekvent som ”Jehova”.
På nordsamisk kom det ut en fullstendig oversettelse av Bibelen i 1895. Dette er den eneste hele bibeloversettelsen til samisk i Norge.
De forente Bibelselskaper
Flere bibelselskaper har blitt dannet i de siste århundrene, og de har som hovedoppgave å oversette og utgi Bibelen. De har også revidert eldre bibeloversettelser, ved å fornye språket og innarbeide resultater fra nyere bibelforsking.
Ifølge De forente Bibelselskaper er hele eller deler av Bibelen utgitt på 2 479 språk per 31. desember 2008. Dette tallet rommer 451 oversettelser av Bibelen i sin helhet, 843 oversettelser av deler av Bibelen og 1 185 oversettelser av enten hele GT eller hele NT. Det finnes over 6 500 språk i verden, men ifølge De forente Bibelselskaper kan 95 prosent av jordens befolkning nå, teoretisk sett, lese hele eller deler av Bibelen på et språk de forstår.
Spesielle utgaver
Selv om innholdet i Bibelen stort sett har vært det samme, har både omfanget, tolkningene og språket variert. Mange bibeloversettelser har blitt særlig verdsatt og brukes, selv om de er meget gamle.
Aslak Bolts bibel
Aslak Bolts bibel er Norges eneste bevarte liturgiske middelalderhåndskrift, skrevet som en Vulgata. Forskere anslår at den ble skrevet ca. 1250. Første gang man med sikkerhet hører om Bolts bibel er i 1428, samme året som Aslak Bolt selv ble utnevnt til erkebiskop (1428–1450) i Nidaros.
Bibelen, som er 26 cm høy, 17 cm bred og 8 cm tykk, er håndskrevet på hvitt kalveskinnspergament og teksten er skrevet over to spalter. Den har over 70 ornamentale og figurrike initialer. Motivene er mennesker og dyr og illustrerer den bibelske tekst. Fargene domineres av blått, rødt, rosa og grått, mens gult er erstattet med bladgull.
Aslak Bolt døde i 1450 og Bolts bibel ble trolig levert tilbake til domkapitlet, men den forsvant engang før 1550. I 1710 fant imidlertid magister Hans Schanke en bibel gjemt i et hull i Nidarosdomens nordvegg. Permene var ødelagt, men ellers var den i god forfatning. Schanke sørget for ny innbinding. Schankes sønn John arvet den etter farens død, og han ga den i sin tid videre til biskop Frederik Nannestad. Etter hans død (11. august 1774) ble bibelen solgt på auksjon til Carl Deichman for 43 riksdaler. Deichman testamenterte boksamlingen sin til Oslo kommune, noe som førte til opprettelsen av Deichmanske bibliotek i 1785. Siden da har Aslak Bolts bibel vært en del av bibliotekets samlinger.
Kritikk
Bibelen er blitt kritisert for å inneholde folkemord og rasisme, faktafeil, selvmotsigelser, vold, polygami, lover og regler som ikke godtas i Norge idag, og kvinneundertrykking.
Bibelen er også blitt kritisert for å ha vært en del av inspirasjonen til korstog, heksebrenning, slaveri, , religionskriger (bellum sacrum), voldelig misjonsvirksomhet og Holocaust.
Bibelen er forbudt ved noen barneskoler i Utah, USA, begrunnet med at den er upassende lesestoff for barn.
Apologetikk er en teologisk disiplin som blant annet tar sikte på å begrunne og forsvare bibeltekster.
John Reidar Jensen
John Reidar Jensen er tidligere fotballspiller, som nå er spillende trener for Svelvik if. Han har tidligere spilt for Follo FK, Vålerenga, Kongsvinger og Modum. Han har utdannelse fra Norges toppidrettsgymnas i Bærum. John Reidar Jensen spilte kvalifisering til tippeligaen med Kongsvinger i 2004
John Reidar Jensen har over 100 kamper i 1 Divisjon og var en god straffe skytter.
Den katolske liga
Det har eksistert flere allianser og organisasjoner kjent under navnet Den katolske liga:
Lliga Santa Liga Santa Santa Liga
Tresor Egholm
I tillegg til spill utendørs har han også vært landslagsspiller i futsal og spilte sist for KFUM Futsal.
Supernovarest
Supernovarester (på engelsk forkortet SNR) er ekspanderende diffuse tåker som blir dannet av supernovaer. Supernovarestene er den tidligere stjerneatmosfæren som har blitt blåst av under eksplosjonen pluss interstellart materiale som har blitt samlet opp underveis. Supernovarester kan inneholda tyngre grunnstoff som nitrogen, oksygen og neon og kan utvide seg med hastigheter på flere hundre kilometer per sekund.
Eksterne lenker
超新星
Wisconsin Death Trip
Wisconsin Death Trip er debutalbumet til heavy metal-bandet Static-X. Det ble gitt ut 23. mars 1999 og ble spilt inn i Grandmaster Studios i Hollywood, California. Albumet er bandets mest suksessfulle, og det solgte over én millioner kopier i USA. I 2001 ble det platina-sertifisert.
Vest-Sibir kullkraftverk
Vest-Sibir kullkraftverk (russisk: Zapadno-Sibirskaja TETs) er et varmekraftverk i Novokutznetsk i Russland. Det eies og opereres av et regionalt kraftselskap, og har en produksjonskapasitet på 600 MW. Brenselstype er kull, koks og kullgass.
Byggingen av kraftverket begynte omkring 1958, og første byggetrinn stod ferdig i 1963. Kraftverket har senere blitt utvidet og fornyet.
1. divisjon fotball for kvinner 1987
1. divisjon fotball for kvinner 1987 ble vunnet av Klepp. Dette var første sesong med en landsdekkende serie for kvinner. Det ble gitt tre poeng for seier og ett poeng for uavgjort. Seier på straffekonkurranse ga ett ekstra poeng. Troll og Grand Bodø rykket ned.
George Grey
George Grey er navnet til flere personer:
Verdenscupen i skihopping 2007/08
Verdenscupen i skihopp 2007/08 ble arrangert i perioden 24. november 2007 – 16. mars 2008. Verdenscupen organiseres av FIS, det internasjonale skiforbundet. Verdenscupen består av 29 individuelle renn og tre laghoppkonkurranser.
Regelendringer
Antallet forhåndskvalifiserte utøvere har blitt redusert fra femten til ti. Dessuten får utøveren som vinner kvalifiseringen en egen spesiell trikot som han skal bruke i selve konkurransen.
Rennresultater
1 Rennet erstattet det avlyste rennet i slovenske Kranj.
2 Erstattet det avlyste rennet i Innsbruck.
4 Rennet erstattet det avbrutte rennet dagen før. Det ble kun kjørt én omgang på grunn av det skulle kjøres enda ett renn samme dag.
5 Kun én omgang.
Ørnetåken
Ørnetåka (katalogisert som M16, NGC 6611 (selve stjernehopen) og IC 4703 (selve tåken)) er en lys stjernehop av nylig dannete stjerner med en tilhørende emisjonståke som ligger rundt 7,000 lysår unna i stjernebildet slangen.
Verdenscupen i skihopping 2007/08
Rennresultater
6 Rennet erstattet det avbrutte rennet i Lahtis dagen før. Det ble kun kjørt én omgang på grunn av at juryen hadde satt for stor fart og måtte starte rennet på nytt da det var kun 6 hoppere igjen.
Ørnetåken
I 1995 fotograferte romteleskopet Hubble tåken for første gang. Bildet viste tre pilarer sammensatt av kald interstellar hydrogengass og støv. I pilarene foregår det aktiv stjernedannelse.
I 2007 ble det offentliggjort at de tre pilarene på bildet fra 1995 kanskje er blitt ødelagte av en sjokkbølge fra en supernovaeksplosjon. Det er blitt estimert at den eventuelle ødeleggelsen skjedde for 6,000 år siden, men lyset fra tåken vil nå jorden først om 1,000 år, siden tåken ligger 7,000 lysår unna.
Willa Cather
Willa Sibert Cather (født 7. desember 1876 ved Winchester i Virginia, død 24. april 1947 i New York City) var en amerikansk roman- og novelleforfatter mest kjent for boka O Pioneers!. Cathers romaner er særlig basert på prærielivet ditt hun flyttet med familien fra Virginia 10 år gammel. My Ántonia, Cathers berømte prærieroman, har også handling lagt til de stor slettene vest i USA. Hun flyttet til New York 18 år gammel. Sangen «My Ántonia» av Emmylou Harris (albumet Red Dirt Girl, 2000) viser til romanen My Ántonia (1918) av Cather.
Rein Henriksen
Rein Henriksen (født 17. desember 1915, død 29. april 1994) var en norsk industrileder og jurist.
Han var generaldirektør i Borregaard fra 1960 til 1978. Før han ble utnevnt til generaldirektør arbeidet han i juridisk avdeling i Borregaard. Der var han blant annet sentral i hjemkjøpet av Denofa-Lilleborg fra Unilever. Henriksen satt blant annet også en periode som president i Norges Industriforbund. Han var sønn av skipsreder Gustav Henriksen (1872–1939) fra Oslo og Elise (Lisken) Dall (1882–1974), opprinnelig fra Kristiansund.
Elin Rosseland
Elin Rosseland (født 5. april 1959) er en norsk sanger, orkesterleder og komponist, utdannet ved Norges musikkhøgskole (1980–84).
Hun var med i Stein Eide-bandet, gruppen Kix og oktetten Winds Hot & Cool (plate i 1984). Hun utviklet tidlig sin egen Trondheims-kvintett «Fair Play» med Tor Yttredal, Vigleik Storaas, Johannes Eick og Trond Kopperud som ga ut Fair Play (Odin Records, 1989). Hun var med i Søyr (1986–94), trioen ESE med Sidsel Endresen og Eldbjørg Raknes (Gack, Jazzland 1998). Hennes verk Fra himmelen ga NOPA-prisen Årets verk innen både musikk og tekst i 1996 og ble utgitt på NorCD 1997 med Christian Wallumrød og Johannes Eick. I trio med Johannes Eick og Rob Waring utkom Moment (2004). Med Knut Riisnæs opptrådte hun på Oslo Jazzfestival i en oppsetning der Oslo Storband fremførte Peer Gynt suite av Helge Hurum.
Rosseland ble i 2009 tildelt Radka Toneff Minnepris og i 2023 Buddyprisen under utdelingen av Jazzprisen.
Rosseland er tilknyttet jazzvokal-utdanningen på Norges musikkhøgskole, og er medlem av Norsk Komponistforening.
Dagens Nyheters kulturpris
Dagens Nyheters kulturpris er en svensk kulturpris som ble innstiftet av avisen Dagens Nyheter 8. mai 2007. Prisvinneren får SEK 50 000 og en statue av Eva Lange.
Avisens lesere stemmer via sms eller på nettet på fem kandidater, utpekt av avisens kritikere i innen musikk, litteratur, film, scenekunst og kunst & form. Dessuten finnes en jury, bestående av Benny Andersson, Sune Nordgren, Monika Fagerholm, Leif Zern, Nina Persson og Maria Schottenius.
Lodovico Dolce
Lodovico Dolce (født 1508, død 1568) var en italiensk malerkunstteoretiker fra Venezia. Han var en allsidig humanist som også var produktiv som forfatter, oversetter og redaktør. Han huskes særlig for sin «Dialog om malerkunsten».
Han redigerte en utgave av Dantes verker (1555), og som dramatiker skrev han en rekke tragedier: Giocasta, Didone, Thieste, Medea, Ifigenia, Hecuba and Marianna. Il Marito var en komedie.
Barcarena
Barcarena er en kommune i delstaten Pará i nordregionen av Brasil.
Lene Bredesen
Lene Bredesen (født 29. september 1985 i Hamar) er en norsk fotballspiller fra Løten i Hedmark. Hun har spilt for hedmarksklubbene Løten, Vallset og, før hun dro til toppserielaget Trondheims-Ørn i 2006. Bredesen har spilt mest på rekruttlaget til Ørn. Etter 2010-sesongen gikk hun tilbake til.
Ilona Novák
Ilona Novák (født 16. mai 1925 i Budapest, død 14. mars 2019) var en ungarsk svømmer som under sommer-OL 1952 i Helsingfors var med på å vinne gull på 4×100 m fri stafett.
Vuka
Vuka er en sideelv til Donau øst i Kroatia. Elven er 114 km lang og dermed den 11. lengste i landet.
Etymologi
Vuka er avledet av det sørslaviske ordet vuk i betydningen ulv.
Dalseidtunnelen
Dalseidtunnelen er en veitunnel på Europavei 16 i Vaksdal kommune i Vestland. Tunnelen går gjennom Dalseidnova og Middagskaret i Bolstadfjorden. Den er 1809 meter lang.
Agis II
Agis II (død 401 f.Kr.) var konge av Sparta fra omkring 427 f.Kr til sin død.
Han seiret i første slag ved Mantineia i 418 f.Kr., og gjenopprettet dermed Spartas ry. I Peloponneserkrigens siste år herjet hans styrker kraftig i Attika, og han hadde kommandoen ved Dekelea.
Agis døde kort tid etter at han hadde straffet byen Elis for å ha vært ulydig mot Sparta.
Judit Temes
Judit Temes (født 10. oktober 1930 i Sopron, død 11. august 2013 i Budapest) var en ungarsk svømmer som under sommer-OL 1952 i Helsingfors var med på å vinne gull på 4×100 m fri stafett. Hun tok også en individuell bronsemedalje på 100 m fri under det samme mesterskapet. Under langbane-EM 1954 i Torino tok Temes gull på 4×100 m fri stafett og sølv på 100 m fri.
Temes døde den 11. august 2013 i en alder av 82 år.
Pablo Ziegler
Pablo Ziegler (1944–) er en argentinsk pianist, komponist og arrangør med base i Buenos Aires og York City.
Liv og virke
Ziegler studerte piano ved Buenos Aires Music Conservatory, senere med Adrian Moreno og Galia Schaljman. I tillegg studerte han komposisjon med Gerardo Gandini og Francisco Kröpflt.
Pablo Ziegler hører til blant de viktigste tango nuevo-musikerne som opparbeidet seg erfaring og ry som pianist i Astor Piazzollas suksessrike andre kvintett fra 1978. Etter at kvintetten ble oppløst i 1989, har Ziegler utviklet sin egen form for tango nuevo.
Zieglers perkussive og lyriske spillestil er svært karakteristisk og kan gi assosiasjoner til Bill Evans' vemod og Vladimir Horowitz' stil. Komposisjonsteknisk er musikken mindre kontrapunktisk og mer jazz- og beatpreget enn læremesterens og med en mer regelmessig grunntakt. Melodiføringen er enklere og mer bossa novaaktig, og musikken består av mer omfattende improviserte passasjer.
Ziegler spiller på de Piazzolla-albumene som mange regner som hans tre beste, The Central Park Concert, Tango: Zero Hour og La Camorra.
Enghumle
Enghumle (Bombus sylvarum) er en liten humleart som tilhører underslekten Thoracobombus. Navnet skoghumle skulle tilsi at arten påtreffes i skog. I Norge er det nok helst i åker og eng og i nærheten av dyrket mark man kan observere denne humlearten. Den er ofte å finne på planter i erteblomstfamilien.
Europaøya
Europaøya (fransk: Île Europa) er en 28 km² tropisk øy i Mosambik-kanalen, og ligger omtrent 1/3 på veien mellom sørlige Madagaskar og sørlige Mosambik. Øya har 22,2 km lang kystlinje, men ingen havn. Flystripen på øya er 1 500 meter lang. Øya er uten fastboende, men har en liten fransk garnison og en værstasjon.
Europaøya er et naturreservat og har en av verdens største samlinger av suppeskilpadder (Chelonia mydas).
Enghumle
Kjennetegn
Enghumla skiller seg fra de andre norske humlene på lyden når den flyr. Summinga til enghumla er mye høyere enn hos de andre norske artene, noe som er særlig lett å høre på arbeiderne. Med litt trening er det lett å plukke ut en skoghumle fra de andre humleartene på lyden.
Europaøya
Øya fikk sitt navn etter det britiske skipet Europa som besøkte øya i 1774. Frankrike har hatt suverenitet over øya siden 1897, men Madagaskar har siden selvstendigheten også gjort krav på øya. Øya var frem til 3. januar 2005 administrert som en del av Réunion, men administreres nå som en del av Îles éparses i De franske sørterritorier.
Ruiner og gravsteiner viser tegn på flere forsøk på fast bosetting i perioden 1860–1920.
Enghumle
Størrelse
Dronninger: Lengde 16-18 mm, Vingespenn: 29-32 mm
Arbeidere: Lengde 10-15 mm, Vingespenn: 21-27 mm
Bolet
Bolet til enghumla ligger normalt på bakken i et musebol, men er også blitt funnet nede i museganger, og en sjelden gang i et meisereir i en fuglekasse. Skoghumla er en pocket-maker. Se Humler.
Utbredelse
I Norge opptrer enghumle svært ofte i melanistisk form, det vil si i en svart variant. Den finnes fra Mjøsa og sydover langs Sørlandet.
Novo-Irkutsk kullkraftverk
Novo-Irkutsk kullkraftverk (russisk: Novo-Irkutskaja TETs) er et såkalt sub-kritisk varmekraftverk ved Irkutsk i Russland. Det eies og opereres av et regionalt kraftselskap, og har en produksjonskapasitet på 520 MW, men teoretisk øvre kapasitet på 655 MW. Brenselstypen er brunkull, og det leveres inntil 2.152 MWth fjernvarme fra anlegget.
Byggingen av kraftverket begynte omkring 1968, og første byggetrinn stod ferdig i 1975. Det er 8 kokere som gir energi til 5 turbiner. Sju av de åtte kokerne er fornyet i perioden 1975-1987, mens den siste enheten ble fornyet i 2003.
Thure Erik Lund
Thure Erik Lund (født 27. juni 1959 i Øst-Modum i Modum) er en norsk forfatter. Han debuterte i 1992 med romanen Tanger, som han mottok Tarjei Vesaas' debutantpris for.
Ligue 1 1987–1988
Ligue 1 1987–88 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Belterra
Belterra er en kommune i delstaten Pará i nordregionen av Brasil.
Raidet på Medway
Raidet på Medway, også kjent som slaget ved Medway eller slaget ved Chatham, var et nederlandsk angrep på flere av de største skipene i Englands marine, som lå ved verftene på elven Medway utenfor Chatham i Kent, under andre anglo-nederlandske krig.
Under Michiel Adriaenszoon de Ruyter nominelle kommando bombarderte og erobret nederlenderne Sheerness. De seilte så opp Themsen til Gravesend og deretter Medway til Chatham. Ved marineverftene brant de tre større og ti mindre skip, og tauet med seg HMS «Unity» og HMS «Royal Charles»; sistnevnte erobring var spesielt ydmykende for den engelske marinen fordi det var dens fremste flaggskip.
Jan Thore Grefstad
Jan Thore Grefstad (født 30. januar 1978 i Tromsø) er en norsk vokalist oppvokst i Båtsfjord i Finnmark.
Han er best kjent fra heavy metal-bandene Highland Glory og Wild Willy's Gang. Han var i en periode medlem av black metal-bandet Frostmoon. Han forlot Highland Glory i oktober 2007 for å danne Saint Deamon sammen med Ronny Milianowicz og Magnus 'Nobby' Norberg fra Dionysus.
Lisukirken
Lisukirken  en protestantisk kirke innen en etnisk minoritet i det sørlige Kina, Myanmar, Thailand og en liten del av India.
Det er i dag (2007) om lag 300 000 protestanter blant lisuene. I et stort antall landsbyer favner kirkemedlemskapet godt over halvparten av befolkningen. Lisukirken har både Bibelen og en salmebok på sitt språk.
Den kinesiske Lisukirken utdanner legforkynnere i Fugong og Lushui, og sine pastorer ved det teologiske universitet i Kunming. Kirken er offisielt del av den offisielle protestantiske kirke i Folkerepublikken Kina, Tre-Selv-kirken.
Lisu-kirken er også representert i Thailand og Burma.
Sons of Norway
Sons of Norway (Sønner av Norge) er en interesseorganisasjon for norsk-amerikanere. Den ble grunnlagt av 18 nordmenn den 16. januar 1895 i Minneapolis, USA, som en hjelpeforening for norske innvandrere. Ved utgangen av 2012 har organisasjonen 390 lokale losjer (lodges) med 59 388 medlemmer hovedsakelig i USA, men også i Canada og Norge. Organisasjonen tilbyr sine medlemmer med familier et utvalg forsikringer og økonomiske støtteordninger.
The Norwegian Society of Texas
I Texas hadde ikke Sons of Norway lisens til å etablere organisasjon. Etter en forespørsel fra norsk-amerikanere fra Dallas i 1974 ble det kjent at prosessen ville ta to år. Det norsk-amerikanske miljøet i Texas dannet dermed sin egen organisasjon i mars 1975 under navnet The Norwegian Society of Texas.
Eredivisie 2010–2011
FC Twente var regjerende mestere. De nyopprykkede lagene var De Graafschap og Excelsior.
Ajax ble seriemestere og Willem II rykket ned.
Tabell
(-1)
Smedby
Smedby er et tettsted i Kalmar kommune i Kalmar län i Småland i Sverige. I 2010 hadde tettstedet 3 487 innbyggere.
Smedby ligger cirka 10 kilometer vest for Kalmar.
Machine
Machine er det andre studioalbumet til heavy metal-bandet Static-X. Det ble gitt ut 22. mai 2001, og ble spilt inn i Studio 508 i Los Angeles, California. Albumet har solgt over 500 000 kopier i USA.
Benevides
Benevides er en kommune i delstaten Pará i nordregionen av Brasil.
Lindsdal
Lindsdal er et tettsted i Kalmar kommune i Kalmar län i Småland i Sverige. I 2010 hadde tettstedet 5,510 innbyggere. Lindsdal ligger cirka 10 kilometer nord for Kalmar.
Mambo Compañeros
Mambo Compañeros (etablert som Mambokameratene, 1996 i Trondheim) er et norsk latin-jazz og salsaband, bestående av de to cubanerne Alexander Fernandez og Luisón Medina vokal og conga, Bjørnar Søreng perkusjon, Kjetil Sandnes bass, Kåre Kolve saksofon, Magnus Forsberg trommer, Morten Huuse piano, og Morten Schrøder trompet. Deres første utgivelse ¡Viva Salsa! (Tylden & Co. 2004) bestod i hovedsak av egne komposisjoner i opptak fra Havanna og Trondheim.
Gruppen har også vært husorkester i TV-serien Ja, vi elsker (NRK) og ved Märtha Louises bryllup.
Edith Cavell
Edith Louisa Cavell (født 4. desember 1865, død 12. oktober 1915) var en engelsk sykepleier som er kjent for sitt virke under første verdenskrig. Tross sin engelske avstamning arbeidet hun på et Røde Kors-sykehus i Brussel i Belgia mens landet var okkupert av Tyskland, og hun behandlet både britiske og tyske soldater.
Cavell fryktet at hennes britiske og franske pasienter kunne risikere henrettelse av de tyske styrkene. Opp gjennom krigen smuglet hun derfor rundt 200 av dem ut av landet. Til slutt ble hennes aktiviteter oppdaget av tyskerne, som tok Cavell til fange og dømte henne til døden. Tross forsøk fra amerikanske og spanske myndigheter for å få dommen omstøtt ble Edith Cavell henrettet ved skyting den 12. oktober 1915.
Hun hadde blitt forrådt av en mann ved navn Armand Jeanns og han ble dømt til døden av en domstol i Belgia i 1922. Etter krigen ble legemet hennes ført til England. Den 19. mai 1919 ble det holdt en minnesgudstjeneste i Westminster Abbey i nærvær av kong Georg V av Storbritannia og etterpå ble hun kjørt med et spesialtog til Norwich der hun ble begravet på nytt i byens katedral.
Rinkabyholm
Rinkabyholm er et tettsted i Kalmar kommune i Kalmar län i Småland i Sverige. I 2010 hadde tettstedet 1 607 innbyggere. Rinkabyholm ligger cirka 10 kilometer sør for Kalmar.
Seltatunnelen
Seltatunnelen er en tunnel på europavei 16 i Lærdal kommune i Vestland. Tunnelen går gjennom fjellet mellom Hagen og Sjurhaugen i Lærdal. Tunnelen er 1 630 meter lang, og den ble åpnet i juni 2004.
Johannes S. Andersen
Johannes Sigfred Andersen (født 9. juli 1898, død 29. juli 1970), også kjent under kallenavnet «Gulosten», var en brennevinssmugler, historieforteller, og under andre verdenskrig motstandsmann som gjorde tjeneste i Kompani Linge.
Bakgrunn
Tilnavnet «Gulosten» fikk Andersen som ungdom på forbedringsanstalten Toftes gave (på Helgøya i Mjøsa). Han oppholdt seg senere (1914) på Bastøy skolehjem på Bastøya i Oslofjorden.
Andersen hadde utdannelse som snekker, men kom tidlig i konflikt med loven. I forbudstiden drev Andersen med omfattende smugling av brennevin. Han ble godt kjent for et mislykket raid sammen med forfatteren Arthur Omre. I mellomkrigstiden sonet Andersen en rekke fengselsdommer for heleri og tyveri.
Andre verdenskrig
Etter krigshandlingene i 1940 brøt ut gikk det rykte om at han var medlem av Nasjonal Samling. Dette ble tilbakevist i partiavisen Hirdmannen i 1941.
Andersen kom tidlig med i motstandsarbeidet under andre verdenskrig. Han ble anholdt 4. mars 1941 og havnet i tysk fengsel. Han ble løslatt på prøve 3. mars 1942 og likviderte angiveren Raymond Colberg, innen han rømte til Storbritannia via Sverige, og gikk inn i Kompani Linge. Han ble sluppet ut i fallskjerm over Sandungen for å trene opp sabotører (Operasjon Bittern), men fikk et rykte for å være uforsiktig og vanskelig å samarbeide med, så hjemmefronten ville ikke ha noe med ham å gjøre. Han reiste da tilbake til London, der kong Haakon VII satte pris på hans evner som historieforteller. Resten av krigen tjenestegjorde han i marinen som skytter på motortorpedobåt.
Etter krigen
Etter krigen startet Andersen bedriften Apenes Trevarefabrikk i Horten.
Biografier og film
Bjørn Bjørnsen utga i 1965 biografien En mann kalt Gulosten. Filmskaperen Fredrik Horn Akselsen har laget dokumentaren Gulosten - gangsteren som ble kongens venn som forteller livshistorien til Andersen. Filmen hadde premiere på NRK 1. mars 2015. I 2015 ga Akselsen og Tormod Halleraker ut biografien Gulosten - kjeltring, motstandsmann og kongevenn.
Kristian Krogh-Sørensen utga i 2015 Gulosten: Liv i helvete. Boken ble nominert til Tegneserieprisen, Kulturdepartementets priser for barne- og ungdomslitteratur. Boken ble videre kåret til Årets beste bøker 2015 av Dagbladet og Klassekampen, samt Årets beste tegneserier av Empirix.
Georgia i Tyrkvisjonens sangkonkurranse
Georgia i Tyrkvisjonens sangkonkurranse er en oversikt over Georgias deltakelser og resultater i Tyrkvisjonens sangkonkurranse. Landet deltok første gang i den første utgaven av sangkonkurransen i 2013. Landet har deltatt tre ganger, og returnerte ikke til konkurransen i
Bakgrunn
Georgia representeres i Tyrkvisjonens sangkonkurranse av landets aserbajdsjansktalende befolkning, som i hovedsak er bosatt i regionen Kvemo Kartli. Organiseringen av de nasjonale finalene og kringkastingen av konkurransen har blitt gjort av regionale kringkastere basert i Kvemo Kartli-regionen.
Historie
Georgia deltok første gang i 2013. I forkant av Tyrkvisjonens sangkonkurranse arrangerte TV-kanalen Kvemo Kartli en nasjonal Türkvizia-konkurranse hvor vinnerne ble Eynar Balakişiyev og Afik Novruzov. De representerte senere landet med melodien «Qəlbini saf tut». Det påfølgende året arrangerte Marneuli T tre kvalifiseringsrunder i byene Dmanisi, Gardabani og Marneuli hvor til sammen rundt fem hundre deltok. Ti deltakere ble tatt ut til den nasjonale finalen i Marneuli 5. oktober 2014. Ayla Şiriyeva og Aysel Məmmədova ble da valgt til å representere landet. Şiriyeva deltok også i finalen av Azərbaycanın səsi 2014.
I 2015 ble Georgia representert av Anar Əsgərov fra Marneuli. Əsgərov deltok i landets nasjonale finaler også i 2013 og 2014. Han har tidligere vunnet Qizilmikrofon i Marneuli i 2008 og han deltok i musikkonkurranse Yeni ulduz i Baku i 2009.
North Greenwich undergrunnsstasjon
North Greenwich er en undergrunnsstasjon på Jubilee-linjen i London. Stasjonen ligger like ved O2-senteret, tidligere kjent som Millennium Dome.
Kvænflågtunnelen
Kvænflågtunnelen er en veitunnel på europavei 6 i Fauske kommune i Nordland. Tunnelen går gjennom Kvænflåget i Saltdalsfjorden. Den er 1747 meter lang og har 4,2 meter fri høyde. Det var gjennomslag i tunnelen i mars 1969, og tunnelen ble åpnet 29. april 1970.
Før tunnelen ble bygget gikk vegen under fjellveggen Kvænflåget, som var et meget rasfarlig parti. Deler av veien hadde rasoverbygg av betong, dette er fremdeles intakt.
Hessens flagg
Hessens flagg er delt i rødt over hvitt.
Fargene i flagget er avledet av hovedmotivet i forbundslandets våpen, en løve stripet i hvitt og rødt på blått skjold. Dette våpenet ble innført som delstaten Hessens våpen 4. august 1948, men går tilbake til våpnene ført av Storhertugdømmet Hessen og etterfølgeren Volkstaat Hessen, sistnevnte konstituert etter den første verdenskrig. Begge disse førte også flagget i rødt over hvitt. Fargene rødt og hvitt ble offisielt nedfelt i artikkel 66 i forbundslandet Hessens grunnlov av 1. desember 1946. Nærmere bestemmelser fulgte i lov om delstatssymbolene av 4. august 1948. Her ble det fastsatt at flagget skal være i forholdet 3:5 og at statsflagget skal være rødt over hvitt og ha delstatsvåpenet i midten. Dette var nytt, da statsflagget i mellomkrigstiden, innført 5. juli 1923, var rødt-hvitt-rødt der de røde stripene var halvparten så brede som den hvite midtstripen. Flagget i rødt og hvitt, noen ganger i rødt, hvitt, rødt, går likevel hundre år lenger tilbake i tid. Det er kjent fra i alle fall 1820.
Slektskapet med Thüringens flagg og våpen er åpenbart og skyldes gamle dynastiske forbindelser mellom de to landene.
Fylkesvei 1324
Frem til 2019 hadde veien betegnelsen fylkesvei 865.
Innocent Egbunike
Innocent Ejima Egbunike (født 30. november 1961) er en nigeriansk tidligere sprinter, best kjent som sølvvinner på 400 meter i VM 1987, samt bronsemedaljør på 4 x 400 meter fra OL 1984.
Hans personlige rekord på 200 meter, 20,43 ble, ble satt da han vant Universiaden i 1983.
Annet
Egbunike er trener for Angelo Taylor, gullvinner i 2008-OL (400 meter hekk).
Rosegården Teaterhus
Rosegården Teaterhus er et kompetansesenter for sceneamatører på Sørlandet. I vedtektene står det bl.a: Foreningen Rosegården Teaterhus er en medlemsforening for amatørteatergrupper. Grupper som driver med andre sceniske uttrykk kan også være medlem. Rosegården Teaterhus skal tjene sceneamatørene på en mest mulig allsidig måte. Rosegården Teaterhus skal også fremme den generelle kulturinteressen og søke å bli et kompetansesenter for amatørteatervirksomheten i agderfylkene.
Rosegården Teaterhus er også en bygning, som ligger på Lund i Kristiansand. Bygget eies av Kristiansand kommune og drives av foreningen Rosegården Teaterhus. Foreningen består av teatergrupper fra regionen. Huset, på om lag 2400 m3, består av Blackbox scene med publikumskapasitet på 150, kafe, kostymelager, systue, rekvisittlager, verksted, skuespillergarderober, to øvingsrom, møterom og en rekke lagerrom.
Historikk
Huset ble bygget i 1948 som margarinfabrikk. Senere ble det brukt til å produsere og pakke Rose-tobakk. En kort periode tenkte NRK å legge sitt distriktskontor i bygget, men foretok i 1986 et makeskifte med Kristiansand kommune. NRK fikk tomt på Tangen der de i dag har distriktskontor for Sørlandet. Kommunen overtok bygget og lot teateramatørene flytte inn i 1986. I desember 1997 vedtok Kristiansand bystyre å ruste opp bygget for nesten 6 millioner kroner. Foreningen Rosegården Teaterhus fikk samtidig en leieavtale på 20 år. 16. mars 2000 ble huset offisielt åpnet igjen, og Kristiansand hadde fått et nytt kulturhus på over 2000 m2.
Bahamas under Sommer-OL 2008
Bahamas under Sommer-OL 2008. Tjuefem sportsutøvere, seksten menn og ni kvinner fra Bahamas deltok i fire sporter, boksing, friidrett, svømming og tennis under Sommer-OL 2008 i Beijing. Bahamas kom på delt 64.-plass med en sølv- og en bronsemedaljer. Friidrettsutøveren Debbie Ferguson-McKenzie var Bahamas flaggbærer under åpningsseremonien.
Ad Astra
Ad Astra var et norsk danseband. Gruppa ga ut albumet Ser deg i morgen i 1980 med Stig Sjöberg. Senere (1981) ga den ut en produksjon hos Arne Bendiksen og en singel med to låter, spilt inn hos Gentle Rec. lydstudio på Fjellhamar i 1982. Et nesten ferdig album med egenproduserte låter ble innspilt i Yri studio på Eidsvoll. Albumet ble aldri gitt ut. Både Erik Scott Johannessen og William Kristoffersen skrev originale sanger til disse produksjonene, mens mange av sangene var internasjonale hitlåter som Kristoffersen skrev norske tekster til. Det ble en del utskiftninger i løpet av årene de holdt på. Da Egil Arne Bakken ga seg, hadde både Jan Roger Fjeldberg og Tom Rune Finbråten, sine perioder bak trommene i bandet. Stenrud sluttet og ble erstattet av Arild Nordengen, og vokalisten, Anita Johnsrud, ble erstattet av Anne Jervell fra Oslo. William Kristoffersen var musikalsk og administrativ leder i bandet, spilte bass og trompet, samt at han var vokalist. Hans første hit med Ole Ivars, «Fem mann i et danseband», ble først spilt inn med Ad Astra, men ble ingen hit før Ole Ivars spilte den inn. Eidsvollbandet eksisterte fra 1978 til 1983. Da Kristoffersen startet i Ole Ivars i juni 1983 ble Ad Astra nedlagt.
Rødhalet råtevedblomsterflue
Rødhalet råtevedblomsterflue (Brachypalpoides lentus) er en kraftig flue som tilhører familien blomsterfluene. I Norge er den funnet i Sør-Norge, langs kysten nord til Møre. Den er utbredt i det meste av Europa.
Utseende
Brachypalpoides lentus er en ganske stor blomsterflue. De to første bakkroppsleddene er skarpt røde, resten av fluen er svart. Bakføttene er kraftige, lårene (femorae) er sterkt fortykket og leggene (tibiae) krummet. Ansiktet har en påfallende bule i midten, "nese".
Levevis
Larvene lever i fuktig, råtten død ved. Alle fluer gjennomgår en fullstendig forvandling, med et puppestadium mellom stadiet som larve og voksen.
Odd Erik Stende
Odd Erik Stende (født 19. september 1970 i Nordlia i Østre Toten) er en tidligere norsk politiker. Han var fra 2009 til 2015 assisterende partisekretær i Arbeiderpartiet. I 2015 ble Stende ansatt i en nyopprettet stilling som fagsjef for myndighetskontakt i Spekter.
Han ble i 1991 valgt inn i Østre Toten kommunestyre, der han satt én periode. I tidsrommet 1994-1996 var han også leder for Oppland AUF.
I perioden 1995-1999 hadde Stende fast plass på fylkestinget i Oppland. Seinere har Stende vært fylkessekretær i Oppland AP, politisk rådgiver for Karl Eirik Schjøtt-Pedersen og leder for Arbeiderpartiets valgkamp (2005). Han var fra 2005 til 2009 sekretariatsleder for Arbeiderpartiets stortingsgruppe.
Stende er utdanna cand.mag. fra Høgskolen i Lillehammer med samfunnsfag i fagkretsen. Han er gift med Ragnhild Mathisen; paret er bosatt i Oslo. Odd Erik Stende er barnebarn av Nils Stende, som på 1970-tallet satt i kommunestyret for Arbeiderpartiet i Østre Toten.
Bom Jesus do Tocantins (Pará)
Bom Jesus do Tocantins er en kommune i delstaten Pará i nordregionen av Brasil.
Peter Elliott
Peter Elliott (født 9. oktober 1962 i Rotherham, Yorkshire) er en engelsk tidligere friidrettsutøver som representerte Storbritannia internasjonalt.
Karrierens høydepunkt er sølvmedaljen på 1500 meter fra OL 1988, etterfulgt av sølvmedaljen på 800 meter fra VM 1987.
Det noe bemerkesesverdige med Elliot's karriere er at han hadde en fulltidsstilling utenom.
Anthony Boucher
Anthony Boucher, egentlig William Anthony Parker White (født 21. august 1911 i Oakland i California i USA, død 29. april 1968 samme sted) var en amerikansk science-fiction- og mystery-forfatter.
Han studerte ved University of Southern California og deretter ved University of California i Berkeley. Han ble først kjent ved sine detektrivromaner og som den første oversetter av Jorge Luis Borges' bøker til engelsk. Han var en av forfatterne av den populære radiohørespillserien «The New Adventures of Sherlock Holmes»', med Basil Rathbone og Nigel Bruce som fortellere av Arthur Conan Doyles verk.
Han var en av stifterne av Mystery Writers of America.
Utmerkelsen The Anthony Awards er oppkalt etter ham.
Det arrangeres hvert år en kongress som bærer hans navn: BoucherCon.
Chlorocardium
Chlorocardium er ei slekt i laurbærfamilien.
Den omfatter kun to arter som ble regnet til Ocotea fram til 1991. Chlorocardium rodiei vokser i Guyana og Surinam, og Chlorocardium venenosum finnes i Ecuador. C. rodiei har stor økonomisk betydning på grunn av det ekstremt harde virket, «greenwood».
Ser deg i morgen
Ser deg i morgen er et musikkalbum med Ad Astra, utgitt i 1980. Gruppa spilte også inn en kassett hos Arne Bendiksen i 1981 med 12 låter, flere av disse er egenproduserte. Tittel på kassetten er Ad Astra Toppartister country. Det ble også spilt inn en singel med to låter, en lagd av William og en av Erik. Et nesten ferdig innspilt album med egenproduserte låter spilt inn i Yri studio, ble aldri gitt ut, da gruppa ble oppløst.
Part-147
Part-147 er en EASA-godkjenning av organisasjoner som blant annet utdanner flyteknisk personell som flymekanikere og avionikere. I Norge blir en Part-147 godkjennelse foretatt av Luftfartstilsynet og det er i Norge per 2008 fire skoler som innehar denne godkjennelsen, samt Luftforsvarets skolesenter på Kjevik.